אגודת הסטודנטים של אוניברסיטת בר-אילן

אגודת הסטודנטים של אוניברסיטת בר-אילן היא עמותה רשומה ומלכ"ר, המאגדת את הסטודנטים הלומדים באוניברסיטת בר-אילן, מייצגת אותם ופועלת למען רווחתם. תפקידה של האגודה הוא להשמיע את קולם של הסטודנטים ולתווך בינם לבין האוניברסיטה. האגודה נוסדה בשנת 1960 והיא אחת מאגודות הסטודנטים הוותיקות והגדולות בישראל. אגודת הסטודנטים של אוניברסיטת בר-אילן היא חברה מלאה בהתאחדות הסטודנטים בישראל. בשנת 2010 מותגה האגודה מחדש והיא נקראה "הגילדה". מהלך המיתוג הובל על ידי יו"ר האגודה שי בכור, בעקבות ירידה משמעותית באמון הסטודנטים בה. ב-2015 בוטל המיתוג על ידי יו"ר האגודה אדם ארבל. בשנת 2014 רשמה האגודה בראשות היו"ר מתן בר-נוי הישג כאשר קיבלה לראשונה אישור על ניהול תקין מרשם העמותות. ביוני 2023 נבחרה הדס קורמש בלישה לראשות האגודה, והיא האישה הראשונה בתפקיד. כל סטודנט הלומד באוניברסיטת בר-אילן בן 17 ומעלה, זכאי להיות חבר באגודת הסטודנטים. חברות באגודת הסטודנטים מקנה לסטודנט את הזכות ליהנות מכל שירותי האגודה, וכן את הזכות לבחור ולהיבחר למוסדותיה. סטודנט מתחת לגיל 17 אינו יכול להיות חבר באגודה, בשל מגבלות חוק העמותות, אולם באפשרותו ליהנות ממעמד של "ידיד אגודה". המעמד מקנה לו את הזכות ליהנות ממרבית שירותי האגודה, אך הוא אינו יכול לבחור או להיבחר למוסדותיה. מועצת הסטודנטים היא האספה הכללית שלה, והיא מהווה את הגוף העליון בה. המועצה בוחרת את שאר מוסדות האגודה (נשיאות, הנהלה ועדות), מפקחת על פעולות הנהלת האגודה, מאשרת את התקציב השנתי ואת הדוחות הכספיים של האגודה, והיא המוסמכת לאשר שינויים בתקנון האגודה. המועצה מורכבת מ-45 חברי אגודה, המייצגים את מחלקות הלימוד השונים בקמפוס, ונבחרים בבחירות אזוריות ואישיות על ידי ציבור הסטודנטים חברי האגודה. בנוסף, ישנו את הוועד המנהל של האגודה שנבחר על ידי מועצת הסטודנטים וכפוף לה. הנהלת האגודה היא הזרוע המבצעת שלה. ההנהלה מורכבת מארבעה חברי אגודה. בראשה עומד יו"ר אגודת הסטודנטים, אשר מייצג את האגודה בפני רשויות האוניברסיטה ובפני גורמים חיצוניים. סגן יו"ר האגודה אחראי על הפן האקדמי ועוד שני חברי הנהלה נוספים: מנכ"ל - האחראי על ניהולם השוטף של ענייני המנהלה ומנהל הכספים של האגודה האחראי על ניהול כספי האגודה. תקציב האגודה נקבע מדי שנה בהתאם ללוח השנה האקדמי (אוקטובר עד ספטמבר) ולא על פי לוח השנה הקלנדרי, וזאת בדומה לתקציב האוניברסיטה. הצעת התקציב מוגשת על ידי הנהלת האגודה ומאושרת על ידי מועצת האגודה. מקור התקציב העיקרי (75%–80%) מגיע מדמי הרווחה שגובה האוניברסיטה מהסטודנטים, אשר מועברים בחלקם הגדול לאגודה, בהיותה הספקית המרכזית של שירותי הרווחה בקמפוס. 1979–1980 ברוך אלמקייס 1981 1982 1983 1984 1985 אבי סולימאן, לימים יו"ר הסתדרות הפועל המזרחי 1986–1987 חיים בשארי 1988 1989 רונן בן יהודה 1990–1991 יאקי חרל"פ 1991–1992 חנוך דריסיס 1992–1993 דוד קראוס 1993–1994 רובי פלאח 1994–1995 אריה יהודה אזואלוס 1995–1996 נתי כוכבי, נרצח ב-2002 בפיגוע בקפה מומנט 1996–1997 אריה חיון 1997–1998 מאיר לפיד, בנם של מרדכי לפיד ומרים לפיד 1998–1999 שמעון סיבוני 1999–2000 יאיר רביבו, לימים ראש עיריית לוד 2000–2001 אלדד צברי 2001–2002 עמיעד טאוב, עיתונאי וסופר, לימים משנה לראש עיריית מודיעין-מכבים-רעות 2002–2003 אלדד לביא 2003–2005 חגי תם 2005–2007 איתמר דוננפלד, לימים מנכ"ל משרד המשפטים 2007–2008 בנצי פייגלסון 2008–2009 שלומי שם-טוב 2009–2010 גלעד ברגיל 2010–2011 שי בכור 2011–2012 לירון פוליצר 2012–2014 מתן בר נוי 2014–2016 אדם ארבל 2016–2018 דניאל תייר 2018–2021 נתנאל פל 2021–2023 ראובן לורנצי 2023– הדס קורמש בלישה אגודת הסטודנטים לרפואה בגליל אתר האינטרנט הרשמי של אגודת הסטודנטים של אוניברסיטת בר-אילן אגודת הסטודנטים של אוניברסיטת בר-אילן, ברשת החברתית פייסבוק אגודת הסטודנטים של אוניברסיטת בר-אילן, ברשת החברתית אינסטגרם אגודת הסטודנטים של אוניברסיטת בר-אילן, סרטונים בערוץ היוטיוב אגודת הסטודנטים של אוניברסיטת בר-אילן, באתר "גיידסטאר ישראל" נועם (דבול) דביר וספיר סויסה, לראשונה בבר אילן – אישה תעמוד בראש אגודת הסטודנטים, באתר ישראל היום, 19 ביוני 2023